«Ḥadret wi yettamnen tuǧǧal » amedyaz d win yettweṣṣin s usexdem n wawal «ḥader», win yessakayen irgazen akken ur ttamnen ara «Tuǧǧal»,d awal i d-yemmalen tameṭṭut tin i wumi yemmut wergaz-is. Taḍeggalt-agi ines, d tin i yebɣan ad tarwi axxam n yell-is, «D lxuf d wurfan ɣef tḍeggalt-is i iɛarḍen ad tarwi ger-as d tmeṭṭut-is»1. Din itt-icuba ɣer «lqum n teǧǧal» d lqumad d-yexlaq Rebbi ad sxeṣren, ad arwin deg lqaɛa-ines.«Tenɣ-ik bla lmijal»d afyir i d-yemmalen d akken tenwa ad tneɣ bla ma yewweḍ-d lajel-is. Tugna n tmeṭṭut i dibanen deg usefru-a d taxeddaɛt, d taḥilit, d tin yettawin laṛwaḥ, imi netta yefka-as laman, nettat tekka-as deffir waɛrur.